ଆଓରି-ଭୁବନେଶ୍ବର(୦୧/୦୩) : ଗତକାଲି ପୁରୀ ଠାରେ ବାଲୁଖଣ୍ଡ ଓ ଉତ୍ତରା ଛକରେ ଦୁଇଟି ସିଏନଜି ଷ୍ଟେସନର ଶୁଭ ଉଦ୍ଘାଟନ କରିଛନ୍ତି କେନ୍ଦ୍ରମନ୍ତ୍ରୀ ଧର୍ମେନ୍ଦ୍ର ପ୍ରଧାନ । ଆଗାମୀ ସାଢେ ୫ ବର୍ଷ ଭିତରେ ଘରେ ଘରେ ନଳରେ ପାଣି ଆସିବା ଭଳି ଓଡିଶାର ୧୯ଟି ଜିଲ୍ଲାର ଅଧିବାସୀମାନଙ୍କୁ ପାଇପ ଯୋଗେ ୨୪ ଘଂଟିଆ ରନ୍ଧନ ଗ୍ୟାସ ମିଳିବ । ଏ କାମ ପୁରୀ ସହରରେ ଖୁବ ଶୀଘ୍ର ଆରମ୍ଭ କରାଯିବ ବୋଲି ଏହି କାର୍ଯ୍ୟକ୍ରମ ଅବସରରେ କେନ୍ଦ୍ରମନ୍ତ୍ରୀ ଶ୍ରୀ ପ୍ରଧାନ କହିଛନ୍ତି । କେନ୍ଦ୍ରମନ୍ତ୍ରୀ ଶ୍ରୀ ପ୍ରଧାନ କହିଛନ୍ତି ଯେ ଆଧୁନିକ ଜୀବନରେ ଇନ୍ଧନ ଗୋଟିଏ ମହତ୍ୱପୂର୍ଣ୍ଣ ଆବଶ୍ୟକିୟ ବସ୍ତୁ ହୋଇସାରିଛି । ଖାଦ୍ୟ, ଜଳ, ପବନ, ବସ୍ତ୍ର ପରି ଅତ୍ୟାବଶକୀୟ ଜିନିଷ ପରି ପେଟ୍ରୋଲ, ଡିଜେଲ, ଜାଳେଣୀ ଇନ୍ଧନ, ବିଜୁଳି ମଧ୍ୟ ଅତ୍ୟାବଶକୀୟ ଜିନିଷ ହେଲାଣି । ଆଜିର ଯୁଗରେ ଇନ୍ଧନ ଓ ଉର୍ଜାର ଆବଶ୍ୟକତା ଅଛି । ଉର୍ଜା ଧୀରେ ଧୀରେ ସ୍ୱଚ୍ଛ ହେବା ସହ ପ୍ରଦୁଷଣ ମୁକ୍ତ ଓ ଶସ୍ତା ହେବା ଦରକାରା ଫଳରେ ଜଣେ ସାଧାରଣ ଲୋକ ଇନ୍ଧନକୁ ହାତ ପାହାଁନ୍ତାରେ ପାଇପାରିବ ବୋଲି ଶ୍ରୀ ପ୍ରଧାନ କହିଛନ୍ତି ।
ନରେନ୍ଦ୍ର ମୋଦିଙ୍କ ନେତୃତ୍ୱରେ ଆଜି ସାରା ଭାରତବର୍ଷରେ ଗାଁକୁ ବିଜୁଳି ଯାଇପାରିଛି । ଓଡିଶାରେ ପ୍ରଧାନମନ୍ତ୍ରୀ ଉଜ୍ଜଳା ଯୋଜନାର କ୍ରିୟାନ୍ୱୟନ ମାଧ୍ୟମରେ ଆଜି ଘରେ ଘରେ ଏଲପିଜି ପହଁଚିପାରିଛି । ବର୍ତମାନ ସମୟରେ ଯାନ ବାହାନରେ ଯିବା ପାଇଁ ପେଟ୍ରୋଲ ଓ ଡିଜେଲର ଆବଶ୍ୟକତା ହେଉଛି । ଭାରତବର୍ଷ ଏବଂ ପୃଥିବୀର ଅଗ୍ରଣୀ ଅଂଚଳରେ ପେଟ୍ରୋଲ, ଡିଜେଲ ବଦଳରେ ଧୀରଧୀରେ ସ୍ୱଚ୍ଛ ଇନ୍ଧନ ଲଗାଇବାର କାମ ହୋଇ ସାରିଲାଣି । ଶ୍ରୀ ପ୍ରଧାନ କହିଛନ୍ତି ଯେ ବିଶ୍ୱସ୍ତରର କଳାକୌଶଳ ସହ ଗ୍ୟାସ ଆଧାରିତ ଅର୍ଥନୀତି ଭାରତକୁ ପରିଣତ କରିବାକୁ ପଡିବ । ଗ୍ୟାସ ଆଧାରିତ ଅର୍ଥନୀତିରେ ଶସ୍ତା ଓ ସ୍ୱଚ୍ଛ ଇନ୍ଧନ ମିଳିବ । ନରେନ୍ଦ୍ର ମୋଦି ଭାରତବର୍ଷକୁ ବିକଶିତ କରେଇବା ତଥା ବିଶ୍ୱରେ ଭାରତକୁ ଅଗ୍ରଣୀ ଅଂଚଳ କରିବା ପାଇଁ ପଛେଇ ନାହାଁନ୍ତି ।
ଶ୍ରୀ ପ୍ରଧାନ ଆହୁରି କହିଛନ୍ତି ଯେ ଆଜି ଗ୍ୟାସ ଆଧାରିତ ଅର୍ଥନୀତି ଧାମରାରେ ୬ ହଜାର କୋଟି ଟଙ୍କା ଖର୍ଚ୍ଚ କରି ଗୋଟିଏ ଏଲଏନଜି ଟର୍ମିନାଲ କାମ ଦ୍ରୁତ ଗତିରେ ଆଗେଇ ଚାଲିଛି । ବିଶ୍ୱ ଏବଂ ଭାରତର ବିଭିନ୍ନ ଅଂଚଳରୁ ଗ୍ୟାସ ଜାହାଜରେ ଆସି ଧାମରା ବନ୍ଦରରେ ପହଁଚିବ । ଧାମରା ବନ୍ଦରରୁ ଓଡିଶା, ଝାଡଖଣ୍ଡ, ବିହାର, ପଶ୍ଚିମବଙ୍ଗ, ଉତରପ୍ରଦେଶ ପର୍ଯ୍ୟନ୍ତ ଏବଂ ପୁରୀ ଭଳି ତୀର୍ଥ କ୍ଷେତ୍ରକୁ ପ୍ରଧାନମନ୍ତ୍ରୀ ଉର୍ଜା ଗଙ୍ଗା ନାଁରେ ଗ୍ୟାସ ପହଁଚିବ । ଓଡିଶାରେ ପାଖାପାଖି ୭୭୦ କିମ ପାଇପଲାଇନ୍ ୪୦୦୦ କୋଟି ଟଙ୍କା ବ୍ୟୟରେ ଓଡିଶାର ୧୩ଟି ଜିଲ୍ଲା ଦେଇ କି ଧାମରାରେ ଟର୍ମିନାଲ ହେବ । ଓଡିଶା ଦେଇ ଅଧା ଭାରତକୁ ଇନ୍ଧନ ପହଁଚିବ । ସେହି ପାଇପଲାଇନରେ ଓଡିଶାର କଟକ, ଖୋର୍ଦ୍ଧା, ଅନୁଗୁଳ, ଢେଙ୍କାନାଳ, ବାଲେଶ୍ୱର, ଭଦ୍ରକ, ମୟୂରଭଞ୍ଜ, ବରଗଡ, ଦେବଗଡ, ସମ୍ବଲପୁର, ଜଗତସିଂହପୁର, କେନ୍ଦ୍ରାପଡା, ଯାଜପୁର, କେନ୍ଦୁଝର, ପୁରୀ, ନୟାଗଡ ଗଞ୍ଜାମ ପ୍ରଭୁତି ୧୯ଟି ଜିଲ୍ଲାକୁ ପାଇପ ଗ୍ୟାସ ପହଁଚିବ । ଏହାର କାମ ଆଜି ଏଠାରେ ଆରମ୍ଭ କରାଗଲା ।
ଶ୍ରୀ ପ୍ରଧାନ କହିଛନ୍ତି ପୁରୀର ମା ଭଉଣୀ ମାନଙ୍କର ସୁଖ ସୁବିଧା ପାଇଁ ରାଜ୍ୟ ସରକାରଙ୍କ ସହଯୋଗ ଦରକାର । ଦିଲ୍ଲୀ, ବମ୍ବେ ଭଳି ପେଟ୍ରୋଲ ପମ୍ପରେ ସିଏନଜି ମିଳିବ । ଗତ ୫୫ ମାସରେ ନରେନ୍ଦ୍ର ମୋଦିଙ୍କ ସରକାରରେ ବିକାଶର କେନ୍ଦ୍ରବିନ୍ଦୁରେ ଗରିବ ଲୋକମାନେ ଅଛନ୍ତିା ମା ଭଉଣୀ, ଓଡିଆ ଯୁବକ ମାନେ ଅଛନ୍ତି । ନରେନ୍ଦ୍ର ମୋଦି ଓଡିଶାକୁ ବିକାଶର ପ୍ରୟୋଗଶାଳା କରିଛନ୍ତି ବୋଲି ସେ କହିଛନ୍ତି ।
Save my name, email, and website in this browser for the next time I comment.
N-31/5, Rajpur Extension,
Hargovind Enclave, Chhatarpur,
Aajira Odisha is an active all sorts ground level social services in nationwide from last 3 years. Registered in Delhi but it's wings spread all over the country with state wise full time volunteer. Aajira Odisha started publishing daily news in it's website from all major category from Political to spiritual factors. Our new current website officially launched at Indian Institute of Mass Communication, New Delhi on 21st. April. 2018. Aajira Odisha has been associated with many organization and events as media partner in Delhi NCR.
